আজ মহাষ্টমীর দিনে দর্শনার্থী, পূজারি ও ভক্তদের এ ভিড় আরো বাড়বে বলে মনে করছেন সংশ্লিষ্টরা। সকালে রাজধানীর আর কে মিশন রোডের রামকৃষ্ণ মিশন ও মঠ ঘুরে মা দুর্গাকে পূজা দিতে দেখা গেছে ভক্তদের। মিশনের দৃদুল মহারাজ সাংবাদিকদের জানান, মঙ্গলবার সকাল সোয়া ৭টায় সপ্তমী পূজা শুরু হয়। পূজা শেষে সকাল সাড়ে ১০টায় ভক্তরা মার চরণে ফুল, বেলপাতা দিয়ে অঞ্জলী দিয়েছেন। অঞ্জলী শেষে মাকে প্রণাম করে ভক্তরা প্রসাদ গ্রহণ করছেন।